sagorsarker/bangla-wikipedia huggingface dataset:
লুক্সেমবুর্গ জাতীয় ফুটবল দল

লুক্সেমবুর্গ জাতীয় ফুটবল দল (, , ) হচ্ছে আন্তর্জাতিক ফুটবলে লুক্সেমবুর্গের প্রতিনিধিত্বকারী পুরুষদের জাতীয় দল, যার সকল কার্যক্রম লুক্সেমবুর্গের ফুটবলের সর্বোচ্চ নিয়ন্ত্রক সংস্থা লুক্সেমবুর্গ ফুটবল ফেডারেশন দ্বারা নিয়ন্ত্রিত হয়। এই দলটি ১৯১০ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯১১ সালের ২৯শে অক্টোবর তারিখে, লুক্সেমবুর্গ প্রথমবারের মতো আন্তর্জাতিক খেলায় অংশগ্রহণ করেছে; লুক্সেমবুর্গের লুক্সেমবুর্গ শহরে অনুষ্ঠিত উক্ত ম্যাচে লুক্সেমবুর্গ ফ্রান্সের কাছে ৪–১ গোলের ব্যবধানে পরাজিত হয়েছে।
৮,০০০ ধারণক্ষমতাবিশিষ্ট জসি বার্থেল স্টেডিয়ামে "লাল সিংহ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় লুক্সেমবুর্গের মন্ডেরকাঙ্গে-এ অবস্থিত। বর্তমানে এই দলের ম্যানেজারের দায়িত্ব পালন করছেন লুক হোলৎস এবং অধিনায়কের দায়িত্ব পালন করছেন মেসের রক্ষণভাগের খেলোয়াড় লঁরাঁ জঁস।
লুক্সেমবুর্গ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও লুক্সেমবুর্গ এপর্যন্ত একবারও অংশগ্রহণ করতে সক্ষম হয়নি।
অরেলিয়েঁ জোয়াকিম, রদি লাঁজে, গুস্তি কেম্প, মারিও মুচ এবং লেওঁ মারের মতো খেলোয়াড়গণ লুক্সেমবুর্গের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৮ সালের সেপ্টেম্বর মাসে প্রকাশিত র‌্যাঙ্কিংয়ে লুক্সেমবুর্গ তাদের ইতিহাসে সর্বোচ্চ অবস্থান (৮২তম) অর্জন করে এবং ২০০৬ সালের আগস্ট মাসে প্রকাশিত র‌্যাঙ্কিংয়ে তারা ১৯৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে লুক্সেমবুর্গের সর্বোচ্চ অবস্থান হচ্ছে ৬৯তম (যা তারা ১৯৪৫ সালে অর্জন করেছিল) এবং সর্বনিম্ন অবস্থান হচ্ছে ১৯০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
জার্নাল অফ দি আমেরিকান ওরিয়েন্টাল সোসাইটি

জার্নাল অফ দি আমেরিকান ওরিয়েন্টাল সোসাইটি হল ১৮৪৩ সাল থেকে আমেরিকান ওরিয়েন্টাল সোসাইটি কর্তৃক প্রকাশিত একটি ত্রৈমাসিক আকাদেমিক পত্রিকা।
বৃহস্পতি ৬৬

বৃহস্পতি ৬৬ (ইংরেজি: Jupiter LXVI) হল বৃহস্পতির একটি বহিঃস্থ প্রাকৃতিক উপগ্রহ। এটি পূর্বে এস/২০১৭ জে ৫ (ইংরেজি: S/2017 J 5) নামে পরিচিত ছিল। ২০১৭ সালে স্কট এস. শেপার্ডের নেতৃত্বাধীন জ্যোতির্বিজ্ঞানীদের একটি দল এই উপগ্রহটি আবিষ্কার করেন। ২০১৮ সালের ১৭ জুলাই মাইনর প্ল্যানেট সেন্টার থেকে প্রকাশিত একটি মাইনর প্ল্যানেট ইলেকট্রনিক সার্কুলারের মাধ্যমে এই আবিষ্কারের কথা প্রথম ঘোষিত হয়। উপগ্রহটির ব্যাস প্রায় ২ কিলোমিটার এবং এটি প্রায় ২৩,২৩২,০০০ কিলোমিটারের একটি প্রায়-প্রধান কক্ষে বৃহস্পতিকে প্রদক্ষিণ করছে। এটির কক্ষীয় নতি প্রায় ১৬৪.৩°। এই উপগ্রহটি কারমে গোষ্ঠীর অন্তর্গত।
বগি

বগি (কিছু ক্ষেত্রে উত্তর আমেরিকায় ট্রাক বলা হয়) হলো একটি কাঠামো যা চাকার সেটকে বহন করে, যা একটি গাড়ির সাথে সংযুক্ত। বিভিন্ন ধরনের পরিবহনে বিভিন্ন ধরনের বগি রয়েছে। একটি বগি সাধারণভাবে সংযুক্ত থাকতে পারে (যেমন বহু রেলপথের গাড়িতে এবং সেমি-ট্রেলারে), অথবা দ্রুত বিচ্ছিন্নযোগ্য হতে পারে (যেমন রোড ট্রেনের ডলি বা রেলের বগি বিনিময়ে)। বগির মধ্যে সাসপেনশন থাকতে পারে (যেমন বেশিরভাগ রেল ও ট্র্যাকের বগি), অথবা নাও থাকতে পারে (যেমন বেশিরভাগ স্থল যানবাহনের বগি)। বগি কোনো সুইভেলের সাথে যুক্ত থাকতে পারে (যেমন কোনো রেলপথ গাড়ীতে), অথবা সরাসরি সংযুক্ত এবং স্প্রিং-এর ন্যায় (যেমন একটি বিমানের ল্যান্ডিং গিয়ারের মতো), বা অন্য কোনো উপায়ে (কেন্দ্রবিহীন বগি) যুক্ত করা অবস্থায় থাকতে পারে।
বগি (যুক্তরাজ্যে)"," অথবা রেলপথ ট্রাক/হুইল ট্রাক/ট্রাক (উত্তর আমেরিকায়) হচ্ছে কোনো রেলপথ গাড়ির (কোচ, ওয়াগন বা লোকোমোটিভ) নিচে থাকা একটি কাঠামো, যাতে চাকা ও অ্যাক্সেল বিয়ারিং-এর মাধ্যমে সংযুক্ত থাকে। ভারতে বগি শব্দ দ্বারা একটি সম্পূর্ণ রেলপথ গাড়িকেও বোঝানো হয়। দক্ষিণ আফ্রিকাতে বগি (বা বগি ওয়াগন) দ্বারা প্রায়শই ফ্রেইট বা মালাবাহী ওয়াগনকে বোঝায়।
হাকিম নসরত হুসাইন মাল্টা

হাকিম নসরত হুসাইন মাল্টা ছিলেন একজন ভারতীয় ইসলামি পণ্ডিত ও ভারতীয় স্বাধীনতা আন্দোলনের কর্মী। তিনি রেশমি রুমাল আন্দোলনে অংশগ্রহণের ফলে মাল্টায় কারাবন্দি হয়েছিলেন।
তিনি "নসরত হুসাইন কওরভি" নামেও পরিচিত। তবে তিনি নসরত হুসাইন মাল্টা নামে অধিক পরিচিত ছিলেন। তার বংশের ধারাবাহিকতা কওরা জাহানাবাদের সুফি সৈয়দ মাখদুম কুতুবুদ্দীন সালারবন্দেগি বঢের সহিত মিলিত হয়, যিনি ইমাম হুসাইনের বংশদ্ভুত ছিলেন।
তিনি দারুল উলুম দেওবন্দ থেকে হাদিস শিক্ষা সমাপ্ত করে এবং সেখান থেকে উত্তীর্ণ হয়ে পাগড়ি লাভ করেন। তিনি মাহমুদ হাসান দেওবন্দির শিষ্য ও শাব্বির আহমদ উসমানীর সহপাঠী ছিলেন।
১৯১৭ সালে রেশমি রুমাল আন্দোলনের গোপনীয়তা প্রকাশ হয়ে গেলে ২২৩ জন স্বাধীনতা সংগ্রামীকে বন্দি করে জেলে বন্দি করা হয়েছিল। হুসাইন আহমদ মাদানি, মাওলানা ওয়াহিদ আহমদ মাদানি, উজাইর গুল পেশাওয়ারি প্রমূখকেও তার সাথে ইউরোপের মাল্টা দ্বীপে বন্দি করা হয়। তিনি বন্দি অবস্থাতেই মৃত্যুবরণ করেন।
কলমা ইউনিয়ন, তানোর

কলমা বাংলাদেশের রাজশাহী বিভাগের রাজশাহী জেলার অন্তর্গত তানোর উপজেলার একটি ইউনিয়ন।
কলমা ইউনিয়নের আয়তন ৫১.৬৩ বর্গকিলোমিটার। কলমা ইউনিয়নের উত্তরে নিয়ামতপুর উপজেলা, দক্ষিণে মুণ্ডুমালা পৌরসভা, পূর্বে তালন্দ ইউনিয়ন, পশ্চিমে নাচোল উপজেলা অবস্থিত।
কলমা ইউনিয়ন তানোর উপজেলার আওতাধীন ১ নং ইউনিয়ন পরিষদ। এ ইউনিয়নের প্রশাসনিক কার্যক্রম তানোর থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ।
কলমা ইউনিয়নের মোট পরিবারের সংখ্যা ১০,৪০৭ টি, মোট পুরুষ ভোটার ৩৫০০ জন ও মহিলা ৪২২৫ জন। ইউনিয়নটিতে ৪০ টি মৌজা ও ৪১ টি গ্রাম আছে। এছাড়া ইউনিয়নটিতে ১ টি কলেজ আছে।
বাধাইড় ইউনিয়ন

বাধাইড় বাংলাদেশের রাজশাহী বিভাগের রাজশাহী জেলার অন্তর্গত তানোর উপজেলার একটি ইউনিয়ন।
বাধাইড় ইউনিয়নের আয়তন ২০.২৫ বর্গকিলোমিটার।
বাধাইড় ইউনিয়ন তানোর উপজেলার আওতাধীন ২ নং ইউনিয়ন পরিষদ। এ ইউনিয়নের প্রশাসনিক কার্যক্রম তানোর থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ।
২০১১ সালের আদমশুমারি অনুযায়ী বাধাইড় ইউনিয়নের মোট জনসংখ্যা ২০‌,১৬৯ জন, যার মধ্যে ১০,১৬৯ জন পুরুষ ও ১০,০০০ জন মহিলা।
আমির মালিক

আমির মালিক (; জন্ম: ৩ জানুয়ারি ১৯৬৩) পাঞ্জাবের ম্যান্ডি বাহাউদ্দীন এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কাল থেকে শুরু করে ১৯৯০-এর দশকের মাঝামাঝি সময়কাল পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন তিনি।
১৯৭৯-৮০ মৌসুম থেকে ২০০১-০২ মৌসুম পর্যন্ত আমির মালিকের প্রথম-শ্রেণীর খেলোয়াড়ী জীবন চলমান ছিল। ভালো-মন্দ মিলিয়ে আমির মালিক তার খেলোয়াড়ী জীবন অতিবাহিত করেছিলেন। আর্থার মরিস ও নরি কন্ট্রাক্টরের পর তৃতীয় খেলোয়াড় হিসেবে প্রথম-শ্রেণীর অভিষেক খেলার উভয় ইনিংসে শতরান করার কৃতিত্ব প্রদর্শন করেছেন।
১৯৮৭ সালে সেন্ট্রাল ল্যাঙ্কাশায়ার লীগে খেলেন। হাইড সিসি’র সদস্যরূপে পেশাদার ক্রিকেটার হিসেবে রে বেরি’র স্থলাভিষিক্ত হন।
সমগ্র খেলোয়াড়ী জীবনে চৌদ্দটি টেস্ট ও চব্বিশটি একদিনের আন্তর্জাতিকে অংশগ্রহণ করেছেন আমির মালিক। ৭ ডিসেম্বর, ১৯৮৭ তারিখে ফয়সালাবাদে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৫ অক্টোবর, ১৯৯৪ তারিখে রাওয়ালপিন্ডিতে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। তাকে কোন একদিনের আন্তর্জাতিক ক্রিকেটে অংশগ্রহণের সুযোগ দেয়া হয়নি।
নিজস্ব দ্বিতীয় টেস্টে সাত ঘণ্টা ক্রিজে অবস্থান করে ৯৮ রানে অপরাজিত ছিলেন। ১৯৮৯-৯০ মৌসুমে ভারতের বিপক্ষে উপর্যুপরী শতরান করেন। উইকেট-রক্ষকের চলতি দায়িত্বে থেকে রিচি রিচার্ডসনকে স্ট্যাম্পিং করেছেন। দুই নম্বরে ব্যাটিংয়ে নামা অস্ট্রেলীয় পিটার টেলরের একমাত্র উইকেট পান। চার বছর দলের বাইরে অবস্থানের পর ১৯৯৪-৯৫ মৌসুমে অস্ট্রেলিয়ার মুখোমুখি হতে হয় তাকে। দ্বিতীয় টেস্টের দ্বিতীয় ইনিংসে অনবদ্য ৬৫ রান তুলে দলের পরাজয়ে রুখে দাঁড়ান। এরপর আর তাকে খেলানো হয়নি।
ফুরকাত

যকিরজোন খলমুহাম্মাদ ওʻগʻলো () (১৮৫৯–১৯০৯), যিনি ফুরকাত নামে বেশি পরিচিত, একজন উজবেক লেখক, কবি ও রাজনৈতিক ব্যক্তিত্ব. আধুনিক উজবেক সাহিত্যের বিকাশে তাঁর বড় প্রভাব ছিল। তিনি উজবেক ভাষায় প্রথম দিকের একটি পুস্তিকা এবং ব্যঙ্গাত্মক নিবন্ধ লিখেছিলেন।.
জার ঔপনিবেশিক আমলের অন্যান্য লেখকদের মতো ফুরকাতও তাঁর কাজটিতে রাশিয়ান সাম্রাজ্য এবং এর সংস্কৃতির প্রশংসা করতে বাধ্য হয়েছিল। তিনি যখন রাশিয়ান শাসনের নিষ্ঠুরতার সমালোচনা করে এমন কবিতা লিখতে শুরু করেছিলেন, তখন তাকে চীনা তুর্কিস্তানে নির্বাসিত করা হয়েছিল.
যোকিরজন খলমুহাম্মাদ ও'গ'লির জন্ম ১৮৫৯ সালে কোকান্দে। চৌদ্দ বছর বয়সে তাঁকে একটি মাদ্রাসায় প্রেরণ করা হয়েছিল। মাদ্রাসায়, জোলমুহমুদ ওগালি আরবি ও ফারসি ভাষা শিখেন এবং প্রাচ্য সাহিত্যে আগ্রহী হন। ১৮৭৬ সালে, তিনি মার্গিলানে চলে গেলেন তাঁর চাচার কাছে কাজ করার জন্য যার দোকান ছিল। ১৮৮০ সালে, খলমুহাম্মাদ ও'গ'লি কোকান্দে ফিরে এসে বিয়ে করেন। ১৮৮৯ সালে তিনি তাশখন্দে চলে আসেন।
১৮৯১ সাল থেকে শুরু করে, খলমাহমুদ ওগলি আজারবাইজান, তুরস্ক, সৌদি আরব, মিসর, গ্রীস, বুলগেরিয়া এবং ভারত সহ বহু দেশে ভ্রমণ করেছিলেন। তিনি তার কাজগুলিতে রাশিয়ান শাসনের নির্মমতার সমালোচনা শুরু করার পরে তাকে চীনা তুর্কিস্তানে নির্বাসিত করা হয়েছিল। তিনি ১৮৯৩ সালে ইয়ারকান্তে এসে পৌঁছান এবং ১৯০৯ সালে তাঁর মৃত্যুর আগ পর্যন্ত তিনি সেখানে অবস্থান করেন।
যোকিরজন খলমুহাম্মাদ ও'গ'লি "ফুরকাত" ছদ্মনামে লেখালেখি শুরু করেন, যার অর্থ "বিচ্ছিন্নকরণ"। তিনি " ফারহাত" ছদ্মনামেও লেখালেখি করেন যার অর্থ "আনন্দ"। তাঁর রচনাবলীতে ফুরকাত মানব মর্যাদার প্রশংসা করেছিলেন এবং ধর্ম ও সন্ন্যাসী জীবনের বিরোধী ছিলেন।
১৮৯১ সালে তিনি তাঁর আত্মজীবনীমূলক বই "সারগুজাশ্তনোমা" লেখেন। একে "ফুরকাতনোমা"-ও বলা হয়। ফুরকাতের অন্যান্য লেখা: "গিমনাজিয়া", "ইল্ম খোসিয়াতি", "ভিস্তাভকা খুসুসিদা", "আক্ত মাজলিসি খুসুসিদা", "নাগʻমা বাযমি খুসুসিদা", "আদাশগানমান", "ফাসলি নাভবাহোর ওʻল্দি...", "সায়দিঙ্গ কোʻয়া বের, সায়্যোদ...", "কেলিঞ্চাক", "সাবোগʻআ খিতোব", "বোরমাসমিয" এবং আরো অনেক।
শেষকৃত্য

শেষকৃত্য বলতে কোনও ব্যক্তির মৃতদেহ তথা শবদেহের অন্তিম বন্দোবস্ত করার সাথে সংশ্লিষ্ট প্রথাগত আচার-অনুষ্ঠানকে বোঝায়। একাধিক ব্যক্তিবর্গের উপস্থিতিতে মৃতদেহ সমাধিস্থকরণ (দাফন করা, কবর বা গোর দেওয়া), শবদাহ তথা মড়া পোড়ানো (অন্ত্যেষ্টিক্রিয়া, শ্রাদ্ধ বা সৎকার), ইত্যাদি হল শেষকৃত্যের কিছু উদাহরণ। শেষকৃত্যের প্রথা বা রীতিনীতিগুলি মৃতব্যক্তিকে স্মরণ করার জন্য ও তার প্রতি সম্মান জ্ঞাপনের জন্য কোনও সংস্কৃতির বা ধর্মে অন্তর্ভুক্ত বিশ্বাস ও প্রথার জটিল সমবায়। এগুলির মধ্যে মাটিতে সমাধিস্থ করা, স্মৃতিস্তম্ভ, প্রার্থনা ও আচার-অনুষ্ঠান পালন, ইত্যাদি অন্তর্ভুক্ত। সাংস্কৃতিক ও ধর্মীয় গোষ্ঠীভেদে এই রীতিনীতিগুলি ভিন্ন ভিন্ন হয়ে থাকে। শেষকৃত্যের কিছু ধর্মনিরপেক্ষ উদ্দেশ্যও আছে, যেমন মৃত ব্যক্তির জন্য শোক প্রকাশ করা, মৃত ব্যক্তির ইহজীবন উদ্‌যাপন করা এবং শোকসন্তপ্ত পরিবারের সদস্যদেরকে সান্ত্বনা ও মানসিক সমর্থন প্রদান করা। এর বিপরীতে ধর্মীয় দৃষ্টিকোণ থেকে শেষকৃত্যের উদ্দেশ্য হল মৃত ব্যক্তির আত্মার পরকাল গমন, পুনরুত্থান বা পুনরুজ্জীবন প্রক্রিয়ায় সাহায্য করা।
বিজয় অভিনীত চলচ্চিত্রের তালিকা

বিজয় একজন ভারতীয় চলচ্চিত্র অভিনেতা, যিনি তামিল চলচ্চিত্র শিল্পে কাজ করেন। তিনি ১৯৮৪ সালে তার বাবা পরিচালিত 'ভেট্রি' চলচ্চিত্রে অভিনয়ের মাধ্যমে চলচ্চিত্রে আত্মপ্রকাশ করেন।
বৃহস্পতি ৬৩

বৃহস্পতি ৬৩ (ইংরেজি: Jupiter LXIII) হল বৃহস্পতির একটি বহিঃস্থ প্রাকৃতিক উপগ্রহ। এটি পূর্বে এস/২০১৭ জে ২ (ইংরেজি: S/2017 J 2) নামে পরিচিত ছিল। ২০১৭ সালে স্কট এস. শেপার্ডের নেতৃত্বাধীন জ্যোতির্বিজ্ঞানীদের একটি দল এই উপগ্রহটি আবিষ্কার করেন। ২০১৮ সালের ১৭ জুলাই মাইনর প্ল্যানেট সেন্টার থেকে প্রকাশিত একটি মাইনর প্ল্যানেট ইলেকট্রনিক সার্কুলারের মাধ্যমে এই আবিষ্কারের কথা প্রথম ঘোষিত হয়। 
উপগ্রহটির ব্যাস প্রায় ২ কিলোমিটার এবং এটি প্রায় ২৩,৩০৩,০০০ কিলোমিটারের একটি প্রায়-প্রধান কক্ষে বৃহস্পতিকে প্রদক্ষিণ করছে। এটির কক্ষীয় নতি প্রায় ১৬৬.৪। এই উপগ্রহটি কারমে গোষ্ঠীর অন্তর্গত।
শবাধার-বাহক

শবাধার-বাহক বলতে কোনও শেষকৃত্য অনুষ্ঠানে প্রয়াত ব্যক্তির মৃতদেহধারণকারী শবাধার বহনকারী একাধিক ব্যক্তিকে বোঝায়।
কোনও কোনও ঐতিহ্যে শবাধার-বাহক এবং শবাধার-আচ্ছাদন বাহকের মধ্যে পার্থক্য করা হয়। দ্বিতীয়োক্ত ব্যক্তিরা শবাধারকে আচ্ছাদনকারী কাপড়ের কোণা ধরে রাখেন। প্রথমোক্তরা শবাধার উত্তোলন ও বহনের ভারী কাজটি করেন। কিছু কিছু সংস্কৃতিতে শবাধার-বাহকেরা মৃতব্যক্তিকে সম্মান করতে ও শবাধারের ক্ষতি না করার জন্য শ্বেতবর্ণের দস্তানা পরিধান করতে পারেন। কোনও কোনও ক্ষেত্রে কোনও যানবাহন বা ভারবাহী প্রাণী দিয়ে শবাধার বহন করানো হতে পারে; সেক্ষেত্রে শবাধার-বাহকের বদলে প্রতীকীরূপে শবযাত্রীরা পাশে হাঁটতে পারেন।
কিছু সংস্কৃতিতে যেমন পশ্চিমা সংস্কৃতিতে কিংবা বাংলাদেশী মুসলমান সংস্কৃতিতে শবাধার-বাহকেরা সাধারণত মৃত ব্যক্তির নিকট আত্মীয় বা পরিবারের পুরুষ সদস্য, ঘনিষ্ঠ বন্ধু বা সহকর্মী হয়ে থাকেন। কিছু আফ্রিকান সংস্কৃতিতে পরিবারের সদস্য নয়, বরং পেশাদার শেষকৃত্য প্রতিষ্ঠানের কর্মীরা অর্থের বিনিময়ে শবাধার বহন করেন।
সাধারণত শবাধার-বাহকেরা শবাধারের চার কোণে এবং দুই পার্শ্বে একটি করে কাঁধের উপরে রেখে শবাধারটিকে বহন করেন। কখনও কখনও কোমরের কাছে রেখে হাত দিয়ে ধরেও শবাধান বহন করা হতে পারে। কখনও কখনও মূল শবাধার বাহকদের পাশাপাশি সাম্মানিক শবাধার বাহক থাকতে পারে, যারা হয় শবাধারের সামনে বা পেছনে থেকে মৃত ব্যক্তিকে সম্মান জানিয়ে হাঁটেন।
আচার্য সুকুমার সেন মহাবিদ্যালয়

আচার্য সুকুমার সেন মহাবিদ্যালয় হল ভারতের পশ্চিমবঙ্গ রাজ্যের পূর্ব বর্ধমান জেলায় অবস্থিত একটি সরকারি সাধারণ ডিগ্রি কলেজ। এখানে স্মাতক স্তরে কলা বিভাগে পঠনপাঠন চলে। কলেজটি বর্ধমান বিশ্ববিদ্যালয় কর্তৃক অনুমোদিত।
খামিস মুশাইত

খামিস মুশাইত () দক্ষিণ-পশ্চিম সৌদি আরবের একটি শহর যা আবহা এর পূর্বে 'আছির প্রদেশে, দাহরান থেকে বা ৬৫০ নটিক্যাল মাইল এবং দেশের রাজধানী রিয়াদ থেকে দূরে অবস্থিত। এটি শাহরান উপজাতির রাজধানী। সৌদি আরবের অষ্টম বৃহত্তম খামিস মুশাইতের আনুমানিক জনসংখ্যা ১,৩০০,০০০। এটি সৌদি আরবের চতুর্থ বৃহত্তম বাণিজ্য কেন্দ্র হিসেবে উল্লেখযোগ্য এবং বিশ্বমানের সামরিক বিমানবন্দরের জন্য বিখ্যাত।
১৯৭০-এর দশক অবধি, খামিস মুশাইত ছিল হালকা-জলবায়ু কৃষি অঞ্চল এবং ৫০,০০০ এরও কম জনসংখ্যার একটি ছোট শহর। তখন থেকে এর জনসংখ্যা নাটকীয়ভাবে বেড়ে ১,২০০,০০০ এরও বেশি হয়েছে। শহরটির চারদিক কৃষিজাত ফসল উৎপাদনের খামার দ্বারা বেষ্টিত।
কিং খালিদ এয়ার বেস (কেএমএক্স) এর একটি পাকা রানওয়ে আছে। ১৯৬০ এবং ৭০ এর দশকে বেসটি বিমানবাহিনীর ইঞ্জিনিয়াররা নকশা করেন এবং মার্কিন সেনারা তৈরি করেন এবং এতে এফ-১৫ সুবিধা রয়েছে। ১৯৯১ সালে উপসাগরীয় যুদ্ধের সময় এখানে মার্কিন বিমানবাহিনীর একটি ঘাঁটি ছিল যেখান থেকে তারা বাগদাদে বোমারু বিমান চালাতো।
খামিস মুশাইত ১৭৬০-এর দশক থেকে এই নামে পরিচিত। "খামিস" বাজার যা সপ্তাহের প্রতি বৃহস্পতিবার অনুষ্ঠিত হয় এবং শাহরান উপজাতির প্রধান মুশাইত ইবনে সালেমের নামে এর নামকরণ করা হয় যিনি বাজারের তত্ত্বাবধায়ক।
খামিস মুশাইতে উষ্ণ মরুজ জলবায়ু রয়েছে।
খামিস মুশাইতে কয়েকটি বাজারের মধ্যে রয়েছে, খামিস বাজার ও রূপার বাজার। এই বাজার দুটি রূপা এবং মসলার বাজারের জন্য সুপরিচিত। উল্লেখযোগ্য হোটেলগুলোর মধ্যে রয়েছে মুশায়াত প্যালেস হোটেল এবং ট্রিডেন্ট হোটেল। আল-হায়াত হাসপাতাল এবং খামিস মুশাইত মসজিদটিও উল্লেখযোগ্য।
হওজা

হওজা () বা হ়ওজ়াহ ʿইলমিয়াহ () হল শিয়া মুসলিম শিক্ষালয় যেখানে দ্বাদশী ধর্মগুরুরা শিক্ষালাভ করেন।
অসংখ্য গ্রান্ড আয়াতুল্লাহর সমন্বয়ে একটি হওজা গঠিত হয়। ইরাকের নাজাফ এবং ইরানের কোম শহরের হওজাদ্বয় শিয়া ইসলামের প্রসিদ্ধ দুটি শিক্ষাকেন্দ্র। তবে বিশ্বের বিভিন্ন শহরে আরও অনেক হওজা রয়েছে, যেমন: কারবালা, ইসফাহান, মাশহাদ, বৈরুত, লাহোর, লখনৌ, উত্তর আমেরিকা, ইউরোপ ইত্যাদি।
ফক্স স্পোর্টস এশিয়া

ফক্স স্পোর্টস এশিয়া (পূর্বের ইএসপিএন স্টার স্পোর্টস) এশীয় একটি টেলিভিশন চ্যানেল। এটি দক্ষিণ এশিয়ায় পরিচালিত হয়েছিল, তবে স্টার ইন্ডিয়া ২০১৩ সালে ভারতীয় ব্যবসাভার গ্রহণ করেছিল।
মূলত ১৯৯০ এর দশকের গোড়ার দিকে স্টার স্পোর্টস এবং ইএসপিএন দ্বারা ফক্স নেটওয়ার্ক গ্রুপ 'দ্বারা চালু করা হয়েছিল এশিয়া প্যাসিফিক স্টার টিভি এবং ইএসপিএন ইন্টারন্যাশনাল যথাক্রমে উভয় পক্ষই ১৯৯৬ সালের অক্টোবরে এশিয়াতে তাদের কার্যক্রম একত্রিত করতে সম্মত হয়েছিল। নিউজ কর্পোরেশন উদ্যোগটির পুরো নিয়ন্ত্রণ নিয়েছিল ২০১২ সালে এবং যথাক্রমে জানুয়ারী ২০১৩ এবং আগস্ট ২০১৪ এ দুটি পর্যায়ে চ্যানেলগুলি পুনরায় চালু করেছে.
Official site of Fox Sports
দ্যা ন্যাশনাল (স্কটল্যান্ড)

দ্যা ন্যাশনাল একটি স্কটিশ দৈনিক পত্রিকা যা প্রকাশক নিউজকোয়েস্টের মালিকানাধীন। এটি ২৪ নভেম্বর ২০১৪-এ প্রকাশ শুরু হয়েছিল এবং স্কটল্যান্ডের প্রথম দৈনিক পত্রিকা যা স্কটিশ স্বাধীনতার সমর্থনে ছিল। ২০১৪ সালের স্কটিশ স্বাধীনতা গণভোটের প্রেক্ষিতে স্বাধীনতাপন্থী কাগজের জন্য নিউজকোয়েস্টের পাঠকদের কাছ থেকে ডাকার প্রতিক্রিয়া হিসাবে এটি চালু হয়েছিল। প্রাথমিকভাবে সপ্তাহান্তে দিনে প্রকাশিত, শনিবার সংস্করণ মে ২০১৫ এ যুক্ত হয়েছিল। "দ্যা ন্যাশনাল" ট্যাবলয়েড ফর্ম্যাটে মুদ্রিত এবং অনলাইন সাবস্ক্রিপশনের মাধ্যমেও পাওয়া যায়।
২০১৮ এর সেপ্টেম্বরে, "ন্যাশনাল" "সানডে হেরাল্ডের" সমাপ্তির অব্যাহত শূন্যতা পূরণ করতে রবিবার সংস্করণ হিসাবে "রবিবারের ন্যাশনাল" চালু করেছে।
২০১৭ এর সেপ্টেম্বরে, "ন্যাশনাল" "সানডে হেরাল্ডের" সমাপ্তির অব্যাহত শূন্যতা পূরণ করতে রবিবার সংস্করণ হিসাবে "সানডে" ন্যশনাল চালু করেছে।
অক্সফোর্ড–অ্যাস্ট্রাজেনেকা কোভিড-১৯ টিকা

অক্সফোর্ড–অ্যাস্ট্রাজেনেকা ভ্যাকসিন হিসাবে পরিচিত এজেডডি১২২২ অক্সফোর্ড বিশ্ববিদ্যালয় ও অ্যাস্ট্রাজেনেকা দ্বারা প্রস্তুতকৃত একটি কোভিড-১৯ টিকা। টিকাতে ভেক্টর হিসাবে পরিবর্তিত শিম্পাঞ্জি অ্যাডেনোভাইরাস ChAdOx১ ব্যবহৃত হয়। একটি অর্ধ-ডোজের কমপক্ষে এক মাস পরে একটি সম্পূর্ণ ডোজ প্রয়োগ করা হলে টিকাকরণটি ৯০% দক্ষতা দেখায়। কমপক্ষে এক মাসের ব্যবধানে টিকার দুটি পূর্ণ মাত্রা দেওয়া হলে ৬২% দক্ষতা দেখায়।
অক্সফোর্ড বিশ্ববিদ্যালয়ের জেনার ইনস্টিটিউট এবং অক্সফোর্ড ভ্যাকসিন গ্রুপ দ্বারা এই গবেষণাটি করা হয়। গবেষণা দলে নেতৃত্ব দিচ্ছেন সারা গিলবার্ট, অ্যাড্রিয়ান হিল, অ্যান্ড্রু পোলার্ড, টেরেসা ল্যাম্বে, স্যান্ডি ডগলাস ও ক্যাথরিন গ্রিন।
২০২০ সালের ডিসেম্বর পর্যন্ত, টিকার তৃতীয় পর্যায়ের রুগীভিত্তিক গবেষণা চলে।
টিকাটি ২০২০ সালের ৩০ ডিসেম্বর যুক্তরাজ্যের টিকাদান কর্মসূচিতে ব্যবহারের জন্য অনুমোদিত হয় এবং প্রথম ২০২১ সালের ৪ জানুয়ারিতে টিকাকরণ পরিচালিত হয়।
ফাইজার-বায়োএনটেক কোভিড-১৯ টিকা

ফাইজার-বায়োএনটেক কোভিড-১৯ টিকা ফাইজারের সহযোগিতায় বায়োএনটেক দ্বারা তৈরি একটি কোভিড-১৯ টিকা। এর সাংকেতিক নাম বিএনটি১৬২বি২ এবং টিকাটি কমিরনাটি ব্র্যান্ড নামে বিক্রি করা হয়। এটি জরুরী ব্যবহার ও নিয়মিত ব্যবহারের জন্য কঠোর নিয়ন্ত্রণকারী কর্তৃপক্ষ কর্তৃক অনুমোদিত প্রথম কোভিড-১৯ টিকা। টিকাতে টজিনামেরানের সক্রিয় উপাদান রয়েছে।
এটি ইন্ট্রামাসকুলার বা পেশীতে ইনজেকশন দ্বারা প্রয়োগ করা হয়। এটি একটি আরএনএ টিকা, যা নিউক্লিওসাইড-মডিফাইড এমআরএনএ (মোডআরএনএ) দ্বারা গঠিত এসএআরএস-কোভি-২ এর স্পাইক প্রোটিনের একটি রূপান্তরিত রূপকে এনকোডিং করে, যা লিপিড ন্যানো পার্টিকাল গুলিতে আবদ্ধ থাকে। টিকার দুটি মাত্রা তিন সপ্তাহের ব্যবধানে দেওয়া প্রয়োজন। শিশু, গর্ভবতী মহিলা বা ইমিউনোকম্পিউমি ব্যক্তিদের মারাত্মক সংক্রমণ রোধে টিকার কার্যক্ষমতা অজানা।
২০২০ সালের এপ্রিল মাসে পরীক্ষা শুরু হয়; টিকাটি নভেম্বর মাস পর্যন্ত, ৪০,০০০ এরও বেশি লোকের উপর পরীক্ষা করা হয়। অধ্যয়নের উপাত্তগুলির একটি অন্তর্বর্তী বিশ্লেষণে থেকে জানা যায়, দ্বিতীয় ডোজের সাত দিনের মধ্যে সংক্রমণ প্রতিরোধে ৯০% এরও বেশি সম্ভাব্য কার্যকারিতা পাওয়া যায়। সর্বাধিক সাধারণ পার্শ্ব প্রতিক্রিয়াগুলির মধ্যে রয়েছে ইনজেকশনের স্থানে হালকা থেকে মাঝারি ব্যথা, অবসন্নতা ও মাথাব্যথা। ২০২০ সালের ডিসেম্বর পর্যন্ত, অ্যালার্জির প্রতিক্রিয়াগুলির মতো মারাত্মক পার্শ্ব প্রতিক্রিয়াগুলির প্রতিবেদন খুব কম দেখা গেছে এবং দীর্ঘমেয়াদী জটিলতার কোনও খবর পাওয়া যায়নি।
বাজালী জেলা

বাজালী জেলা উত্তর পূর্ব ভারতের আসাম রাজ্যে অবস্থিত একটি জেলা৷ এটি আসামের ৩৪তম ও নবগঠিত জেলা৷ বড়পেটা জেলার উত্তর পূর্বের তহশিলগুলি একত্রিত করে জেলাটি গঠিত৷ আসামের মুখ্যমন্ত্রী সর্বানন্দ সোনোয়ালের তত্ত্বাবধানে ও উপস্থিতিতে আসাম মন্ত্রিসভা ২০২০ খ্রিস্টাব্দের ১০ই আগস্ট বাজালীকে পূর্ণ জেলা ঘোষণায় মতদান করেন৷
২০২১ খ্রিস্টাব্দের ১২ই জানুয়ারি বাজালীকে আনুষ্ঠানিকভাবে পূর্ণ জেলার মর্যাদা দেওয়া হয়৷ নতুন জেলা গভর্নর বিবেচিত হন জগদীশ মুখী মহাশয়৷ জেলাটির সদর দপ্তর পাঠশালা শহরে অবস্থিত৷
খাইবার মেডিকেল বিশ্ববিদ্যালয়

খাইবার মেডিকেল বিশ্ববিদ্যালয় (, , সংক্ষিপ্ত হিসাবে KMU), পাকিস্তানের খাইবার পাখতুনখোয়ার পেশোয়ারে অবস্থিত একটি পাবলিক গবেষণা বিশ্ববিদ্যালয়। ২০০৭ সালের জানুয়ারিতে প্রতিষ্ঠিত এই বিশ্ববিদ্যালয়টিতে বেশ কয়েকটি প্রয়োজনীয় কলেজ এবং ইনস্টিটিউট, অনুমোদিত স্নাতক ও স্নাতকোত্তর মেডিকেল ও ডেন্টাল ইনস্টিটিউট এবং বিভিন্ন সহযোগী স্বাস্থ্য বিজ্ঞান প্রোগ্রাম রয়েছে।
মডার্না কোভিড-১৯ টিকা

মডার্না কোভিড-১৯ টিকা, যা এটির সাংকেতিক নাম এমআরএনএ-১২৭৩-এও পরিচিত, হলো ন্যাশনাল ইনস্টিটিউট অব এলার্জি এন্ড ইফেক্টিয়াস ডিসিএসেস (এনআইএআইডি), বায়োমেডিকাল অ্যাডভান্সড রিসার্চ অ্যান্ড ডেভেলপমেন্ট অথরিটি (বিএআরডিএ) ও মডার্নার দ্বারা উদ্ভাবিত একটি কোভিড-১৯ টিকা। এই টিকা ব্যবস্থাটি চার সপ্তাহের ব্যবধানে ইনট্রামাসকুলার ইনজেকশন দ্বারা প্রদত্ত দুটি ০.৫ মিলি ডোজ দ্বারা পরিচালিত হয়।
এমআরএনএ-১২৭৩ এর জরুরি ব্যবহারের অনুমোদন ২০২০ সালের ১৮ ডিসেম্বর মার্কিন যুক্তরাষ্ট্রের খাদ্য ও ওষুধ প্রশাসন (এফডিএ) দ্বারা জারি করা হয়। এটি কানাডায় ২০২০ সালের ২৩ ডিসেম্বর, ইউরোপীয় ইউনিয়নে ২০২১ সালের ৬ জানুয়ারি, ও২০২০ সালের ৮ জানুয়ারি যুক্তরাজ্যে ব্যবহারের জন্য অনুমোদিত হয়।
বিবিভি১৫২

বিবিভি১৫২ (কোভাক্সিন নামে পরিচিত) হল একটি নিষ্ক্রিয় ভাইরাস ভিত্তিক কোভিড-১৯ টিকা, যা ভারত বায়োটেক ইন্ডিয়ান কাউন্সিল অব মেডিকেল রিসার্চের সহযোগিতায় তৈরি করে।
ইন্ডিয়ান কাউন্সিল অব মেডিকেল রিসার্চের (আইসিএমআর) ন্যাশনাল ইনস্টিটিউট অব ভাইরোলজি একটি সম্পূর্ণ দেশীয় কোভিড-১৯ টিকা তৈরির জন্য ২০২০ সালের মে মাসে ভাইরাসের প্রজাতির অনুমোদন প্রদান ও সরবরাহ করে। সংস্থাটি ২০২০ সালের জুনে মাসে ভারত সরকারের ড্রাগস কন্ট্রোলার জেনারেল অব ইন্ডিয়ার (ডিসিজিআই) কাছ থেকে কোভাক্সিন নামে একটি উন্নয়নমূলক কোভিড-১৯ টিকার প্রথম ধাপ ও দ্বিতীয় পর্যায়ে মানব পরীক্ষা করার অনুমতি পায়।
কোভাক্সিন প্রথম ও দ্বিতীয় পর্যায়ের সমাপ্তির পরে ২০২০ সালের নভেম্বরে মাসে তৃতীয় পর্যায়ের মানব পরীক্ষা পরিচালনা করার অনুমোদন পায়।
ভারত বায়োটেক তাদের ভেরো সেল উৎপাদন প্ল্যাটফর্মে ঝুঁকিপূর্ণ উৎপাদনের মাধ্যমে টিকা প্রার্থী তৈরি করে, যার প্রায় ৩০০ মিলিয়ন ডোজ সরবরাহ করার ক্ষমতা রয়েছে। কোভাক্সিন তৈরি করতে সংস্থাটি হায়দ্রাবাদে তার জিনোম ভ্যালি সুবিধায় একটি দ্বিতীয় উৎপাদন কেন্দ্র স্থাপনের প্রক্রিয়া শুরু করেছে। এই সংস্থাটি ভ্যাকসিন তৈরির জন্য ওড়িশার মতো অন্যান্য রাজ্য সরকারের সাথে অন্য একটি স্থানের জন্য আলোচনা করছে। এর পাশাপাশি, তারা কোভাক্সিন উৎপাদনের জন্য বিশ্বব্যাপী টাই-আপগুলিও অনুসন্ধান করছে।
ওকুগেন ইনক ২০২০ সালের ডিসেম্বর মাসে মার্কিন বাজারের জন্য কোভাক্সিনকে সহ-বিকাশ করার জন্য ভারত বায়োটেকের সাথে একটি অংশীদারত্ব তৈরি করে।
প্রিসিসা মেড ২০২১ সালের জানুয়ারি মাসে ব্রাজিলে কোভাক্সিন সরবরাহের জন্য ভারত বায়োটেকের সাথে একটি চুক্তি সম্পাদন করে।
বাকেরগঞ্জের সহিত পিরোজপুর

বাকেরগঞ্জের সহিত পিরোজপুর আসন ছিল বাংলাদেশের জাতীয় সংসদের নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের আসন ছিল।
বাকেরগঞ্জের সহিত পিরোজপুর আসনটি ১৯৮৮ সালের চতুর্থ জাতীয় সংসদ নির্বাচনের সময় গঠিত হয়েছিল। ১৯৯৬ সালে আসনটি বিলুপ্ত হয়।
পিরোজপুর-৪

পিরোজপুর-৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের আসন ছিল।
পিরোজপুর-৪ আসনটি ১৯৮৬ সালের তৃতীয় জাতীয় সংসদ নির্বাচনের সময় গঠিত হয়েছিল। ১৯৮৮ সালে আসনটি বিলুপ্ত হয়।
লিথিয়াম ব্রোমাইড

লিথিয়াম ব্রোমাইড (LiBr) হল লিথিয়াম এবং ব্রোমিনের রাসায়নিক যৌগ। এর অত্যন্ত জলাকর্ষী বৈশিষ্ট্যটি লিথিয়াম ব্রোমাইডকে নির্দিষ্ট শীতাতপ নিয়ন্ত্রণ ব্যবস্থায় শুষ্ক হিসাবে উপযোগী করে তোলে।
লিথিয়াম ব্রোমাইড হাইড্রোব্রোমিক অ্যাসিডের সাথে লিথিয়াম কার্বোনেটকে জলীয় সাসপেনশনের ব্যবহার করে বা ব্রোমিনের সাথে লিথিয়াম হাইড্রোক্সাইডকে ব্যবহার করে প্রস্তুত করা হয়। অন্যান্য ক্ষারীয় ধাতব ব্রোমাইডগুলোর বিপরীতে লবণটি বেশ কয়েকটি স্ফটিক হাইড্রেট গঠন করে। অনার্দ্র লবণ সাধারণ লবণের (সোডিয়াম ক্লোরাইড) এর মতো ঘন স্ফটিক তৈরি করে। লিথিয়াম হাইড্রক্সাইড এবং হাইড্রোব্রোমিক অ্যাসিড (হাইড্রোজেন ব্রোমাইডের জলীয় দ্রবণ) পানির উপস্থিতিতে লিথিয়াম ব্রোমাইডকে অধঃক্ষেপণ করবে।
লিথিয়াম লবণ চিত্তপ্রভাবকারী এবং কিছুটা ক্ষয়কারী। যখন লিথিয়াম ব্রোমাইড পানিতে দ্রবীভূত হয় তখন তাপ দ্রুত তৈরি হয় কারণ এটির দ্রবণের নেতিবাচক এনথালপি রয়েছে।
জাম্বিয়া বিশ্ববিদ্যালয়

জাম্বিয়া বিশ্ববিদ্যালয় (UNZA) একটি পাবলিক বিশ্ববিদ্যালয় যা জাম্বিয়ার লুসাকায় অবস্থিত । এটি জাম্বিয়ার বৃহত্তম এবং প্রাচীনতম শিক্ষাপ্রতিষ্ঠান। বিশ্ববিদ্যালয়টি ১৯৬৫ সালে প্রতিষ্ঠিত হয়েছিল এবং ১৯৬৬ সালের ১২ জুলাই আনুষ্ঠানিকভাবে জনসাধারণের জন্য উন্মুক্ত করা হয়েছিল। বিশ্ববিদ্যালয়টির শিক্ষার ভাষা হলো ইংরেজি । 
দ্বিতীয় বিশ্বযুদ্ধের আগে যখন উত্তর রোডেসিয়ায় একটি বিশ্ববিদ্যালয় প্রতিষ্ঠার পরিকল্পনা করা হয় তখনই জাম্বিয়া বিশ্ববিদ্যালয় প্রতিষ্ঠার বীজ বপন হয়েছিল । যাইহোক, যুদ্ধ শুরু হওয়ার পরে পরিকল্পনাগুলি থামানো হয়েছিল ।আফ্রিকার ঔপনিবেশিক সরকার আফ্রিকার বেশিরভাগ অঞ্চলে উচ্চতর শিক্ষাপ্রতিষ্ঠানের উন্নয়নের জন্য আফ্রিকার জন্য একটি কেন্দ্রীয় আফ্রিকান বিশ্ববিদ্যালয় স্থাপনের পরিকল্পনা করেছিল।
১৯৬৬ সালের ১২ জুলাই রাষ্ট্রপতি কেনেথ ডেভিড কাউন্ডাকে প্রথম চ্যান্সেলর হিসাবে নিয়োগের পরে ১৯৬৬ সালের ১৩ জুলাই জাম্বিয়া বিশ্ববিদ্যালয়ের উদ্বোধন করা হয়।
বিশ্ববিদ্যালয়টির স্কুল অফ ভেটেরিনারি মেডিসিন বিভাগ ২০২০ সালে প্রযুক্তিগত সহযোগিতার ক্ষেত্রে আন্তর্জাতিক সহযোগিতার প্রচারে তাদের অবদানের জন্য জাপানের পররাষ্ট্রমন্ত্রীর প্রশংসা পেয়েছিল। 
এর প্রধান ক্যাম্পাসটি গ্রেট ইস্ট রোডে অবস্থিত। যা গ্রেট ইস্ট রোড বরাবর, সিবিডি থেকে প্রায় ৭  থেকে কিমি দুরে। এটির রিজওয়ে ক্যাম্পাসটি ইউনিভার্সিটি টিচিং হসপিটালের লুসাকা সিটির মধ্যেও রয়েছে। এই ক্যাম্পাসে চিকিৎসাবিজ্ঞান এবং ওষধবিজ্ঞান কোর্সের শিক্ষার্থীরা রয়েছে। 
জাম্বিয়া বিশ্ববিদ্যালয়ে ১৫৭ টিরও বেশি স্নাতক ও স্নাতকোত্তর ডিগ্রি প্রোগ্রাম রয়েছে। জাম্বিয়া বিশ্ববিদ্যালয়টি নিম্নলিখিত অনুষদে বিভক্ত:
কৃষি বিজ্ঞান স্কুল 
প্রকৌশল স্কুল 
শিক্ষা স্কুল 
মানবিক ও সামাজিক বিজ্ঞান স্কুল 
আইন স্কুল 
খনি স্কুল 
মেডিসিন স্কুল 
প্রাকৃতিক বিজ্ঞান স্কুল 
ভেটেরিনারি মেডিসিন স্কুল 
ব্যবসায় স্নাতক 
ইউএনজেডা আফ্রিকার বিশ্ববিদ্যালয়গুলির সমিতি, কমনওয়েলথ বিশ্ববিদ্যালয়গুলির সমিতি এবং আন্তর্জাতিক বিশ্ববিদ্যালয়গুলির আন্তর্জাতিক সংস্থার সাথে সম্পর্কিত।
বরিশালের সহিত পিরোজপুর

বরিশালের সহিত পিরোজপুর আসন ছিল বাংলাদেশের জাতীয় সংসদের নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের আসন ছিল।
বরিশালের সহিত পিরোজপুর আসনটি ১৯৯৬ সালের ষষ্ঠ জাতীয় সংসদ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।
বেলা ক্যালেডোনিয়া

বেলা ক্যালেডোনিয়া সামাজিক, রাজনৈতিক এবং সাংস্কৃতিক ভাষ্য প্রকাশকারী একটি অনলাইন সাময়িকী। এটি ২০০৭ সালে চালু হয় এবং ২০১৪ সালে অনুষ্ঠিত স্কটিশ স্বাধীনতা গণভোটের প্রচারের সময় এটি বিশেষভাবে পরিচিতি লাভ করে। সাইটটি কোনও রাজনৈতিক দলের সাথে সংযুক্ত নয়। ২০১৭ এর শেষ অবধি, এটি একটি ২৪-পৃষ্ঠার মুদ্রণ ম্যাগাজিনও প্রকাশ করতো যা প্রতি মাসের প্রথম শনিবার দ্যা ন্যাশনাল এ পরিপূরক হিসাবে পেরণ করা হতো।
২০০৭ সালের অক্টোবরে, লেখক মাইক স্মল এবং কেভিন উইলিয়ামসন এডিনবার্গের র‌্যাডিকাল বই মেলায় বেলা ক্যালেডোনিয়াতে যাত্রা শুরু করেছিলেন। সাইটটি কিছু শক্তিশালী রাজনৈতিক ধারাভাষ্য প্রকাশ করে এবং আত্মসংকল্পের ধারণা অনুসন্ধান করে। এটি আলাসদায়ের গ্রে এর উপন্যাস "পুরি থিংস-" এর একটি চরিত্রের নামানুসারে নামকরণ করা হয়েছিল। গ্রে পরে এই সাইটটিকে তার শিল্পকর্মের একটি নতুন সংস্করণ সরবরাহ করেছিল।
২০১১ সালের মধ্যে ম্যাগাজিনটি এর বিষয়বস্তুর জন্য আরও বেশি পরিচিতি অর্জন করেছিল এবং শীর্ষস্থানীয় স্কটিশ ওয়েবসাইটগুলির বৈশিষ্ট্যে "দ্য লিস্ট" এটিকে উচ্চ স্থান দিয়েছে। স্কটিশ স্বাধীনতা গণভোটের অংশ হিসাবে আলোচনা এবং বিতর্ক চলাকালে, সাইটটি মন্তব্য এবং যুক্তি প্রকাশ করেছিল যা হ্যাঁ স্কটল্যান্ড প্রচারে সহায়তা করেছিল। ২০১৪ সালের মধ্যে সাইটটি প্রতিদিন ৪০,০০০ লোক নিয়মিত পড়া শুরু কর। স্কটিশ স্বাধীনতা গণভোট অবধি, আন্তর্জাতিক আগ্রহ বৃদ্ধি পেয়েছিল এবং "বেলা ক্যালেডোনিয়ায়" এক মাসে পাঁচ লক্ষেরও বেশি অনন্য ব্যবহারকারী অর্জন শীে সক্ষম হয়েছিলো আর সেটা আগস্টে দশ মিলিয়ন ছাড়ায়। ২০১৪ সালের সেপ্টেম্বরে গ্লাসগোতে আরান মারে একটি "Songs for Scotland" ইভেন্টের আয়োজন করা হয়েছিল, সাথে সেই সাথে সংগীতটির অ্যালবাম ডাউনলোড করা যেতো। 
২০১৫ সালে, সাইটটি যুক্তরাজ্যের শীর্ষ ১০ রাজনৈতিক ব্লগ হিসাবে সিসন দ্বারা নামকরণ করা হয়েছিল । এই মুহুর্তে সাইটটি নাগরিক সাংবাদিকতার মডেল থেকে "ডি প্রতিবেদকের" লাইনে অগ্রসর হচ্ছিল, এখন ফ্রিল্যান্স লেখকদের আরও অবদান রাখার চেষ্টা করছে এবং সাংবাদিকতার সহযোগিতায় জড়িত রয়েছে। ২০১৫ ওয়েবসাইটটি গ্যেলিক এবং স্কটস ভাষায় নিবন্ধ লেখা প্রকাশ করা শুরু করে। 
জানুয়ারী ২০১৭ এ সাইটটি ঘোষণা করেছে যে চলমান ব্যয়ের যোগারে ঘাটতি থাকার কারণে এটি বন্ধের মুখোমুখি হয়েছে এবং জরুরি তহবিল সংগ্রহের আবেদন শুরু করেছে। পত্রিকার উপদেষ্টা বোর্ড কয়েক দিন পরে বৈঠক করে এবং সম্পূর্ণ পুনর্গঠন-একটি সংস্থা হিসাবে বন্ধ হয়ে মিডিয়া সম্মিলিত হওয়ার পরিকল্পনার সাথে একমত হয়ে প্রকাশনা চালিয়ে যাওয়ার সংকল্প করে। 
মার্চ ২০১৭ এ, এটি প্রতি মাসের প্রথম শনিবার দ্যা ন্যাশনালে প্রকাশের জন্য একটি ২৪-পৃষ্ঠার পরিপূরক উৎপাদন শুরু করেছিল।
রেসলম্যানিয়া ৩৮

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত অষ্টাত্রিংশ অনুষ্ঠান ছিল। এই অনুষ্ঠানটি ২০২২ সালের ২ ও ৩রা এপ্রিল তারিখে মার্কিন যুক্তরাষ্ট্রের টেক্সাসের আর্লিংটনের এটিঅ্যান্ডটি স্টেডিয়ামে অনুষ্ঠিত হয়েছে; যা ২০১৬ সালের রেসলম্যানিয়ার পর এই মাঠে ডাব্লিউডাব্লিউইর প্রথম এবং ২০১৬ সালের পর রেসলম্যানিয়ার প্রথম অনুষ্ঠান ছিল।
দুই দিন মিলিয়ে এই অনুষ্ঠানে সর্বমোট ষোলোটি ম্যাচ অনুষ্ঠিত হয়েছে। এই অনুষ্ঠানের প্রথম দিনের সর্বশেষ ম্যাচে স্টোন কোল্ড স্টিভ অস্টিন নো হোল্ডস বারড ম্যাচে কেভিন ওয়েন্সকে পরাজিত করেছে, অন্যদিকে দ্বিতীয় দিনের সর্বশেষ ম্যাচে রোমান রেইন্স ডাব্লিউডাব্লিউই চ্যাম্পিয়নশিপ ও ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ব্রক লেজনারকে পিনফলের মাধ্যমে পরাজিত করেছে। অন্যান্য শীর্ষস্থানীয় ম্যাচে, শার্লট ফ্লেয়ার ডাব্লিউডাব্লিউই স্ম্যাকডাউন নারী চ্যাম্পিয়নশিপের জন্য আয়োজিত একক ম্যাচে রোন্ডা রাউজিকে এবং একক ম্যাচে কোডি রোডস সেথ রলিন্সকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০২২ সালের এই অনুষ্ঠানটি রেসলম্যানিয়া কালানুক্রমিকের অষ্টাত্রিংশ অনুষ্ঠান ছিল, যা ২ ও ৩রা এপ্রিল তারিখে মার্কিন যুক্তরাষ্ট্রের টেক্সাসের আর্লিংটনের এটিঅ্যান্ডটি স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
রেসলম্যানিয়া ৩৯

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত ঊনচত্বারিংশ অনুষ্ঠান ছিল। এই অনুষ্ঠানটি ২০২৩ সালের ১ ও ২রা এপ্রিল তারিখে মার্কিন যুক্তরাষ্ট্রের ক্যালিফোর্নিয়ার ইঙ্গলউডের সোফাই স্টেডিয়ামে অনুষ্ঠিত হয়েছে।
দুই দিন মিলিয়ে এই অনুষ্ঠানে সর্বমোট পনেরোটি ম্যাচ অনুষ্ঠিত হয়েছে। এই অনুষ্ঠানের প্রথম দিনের সর্বশেষ ম্যাচে কেভিন ওয়েন্স ও সামি জেইন আনডিস্পিউটেড ডাব্লিউডাব্লিউই ট্যাগ টিম চ্যাম্পিয়নশিপ ম্যাচে দি উসোসকে পরাজিত করেছে, অন্যদিকে দ্বিতীয় দিনের সর্বশেষ ম্যাচে রোমান রেইন্স আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে কোডি রোডসকে পিনফলের মাধ্যমে পরাজিত করেছে। অন্যান্য শীর্ষস্থানীয় ম্যাচে, রিয়া রিপলি ডাব্লিউডাব্লিউই স্ম্যাকডাউন নারী চ্যাম্পিয়নশিপের জন্য আয়োজিত একক ম্যাচে শার্লটকে এবং হেল ইন এ সেল ম্যাচে এজ "দ্য ডিমন" ফিন ব্যালরকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০২৩ সালের এই অনুষ্ঠানটি রেসলম্যানিয়া কালানুক্রমিকের ঊনচত্বারিংশ অনুষ্ঠান ছিল, যা ১ ও ২রা এপ্রিল তারিখে মার্কিন যুক্তরাষ্ট্রের ক্যালিফোর্নিয়ার ইঙ্গলউডের সোফাই স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
এন্টিবায়োসিস

অ্যান্টিবায়োসিস হ'ল দুটি বা ততোধিক জীবের মধ্যে একটি জৈবিক মিথস্ক্রিয়া যা তাদের মধ্যে কমপক্ষে একটির জন্য ক্ষতিকারক; এটি কোনও জীব এবং অন্য কিছু দ্বারা উৎপাদিত বিপাকীয় পদার্থের মধ্যে বিরোধবিরোধী সমিতিও হতে পারে। অ্যান্টিবায়োসিসের উদাহরণগুলির মধ্যে অ্যান্টিবায়োটিক এবং ব্যাকটেরিয়া বা প্রাণী এবং রোগজনিত রোগজীবাণুগুলির মধ্যে সম্পর্ক অন্তর্ভুক্ত। অ্যান্টিবায়োসিসের অধ্যয়ন এবং অ্যান্টিবায়োটিকগুলির ক্ষেত্রে এর ভূমিকা অণুজীববিজ্ঞানের ক্ষেত্রে জ্ঞানের প্রসার ঘটিয়েছে। অণু প্রক্রিয়া, যেমন-কোষ প্রাচীর সংশ্লেষণ এবং পুনর্ব্যবহারযোগ্য। উদাহরণস্বরূপ, অ্যান্টিবায়োটিকগুলি কীভাবে যৌগের সাথে জড়িত। ব্যাকটেরিয়াগুলির সাথে অ্যান্টিবায়োসিস সম্পর্ক এবং নির্দিষ্ট ওষুধের মিথস্ক্রিয়া দ্বারা বিটা-ল্যাকটাম বিকাশকে প্রভাবিত করে তার অধ্যয়নের মাধ্যমে আরও ভালভাবে বোঝা গেছে। 
অ্যান্টিবায়োসিস সাধারণত হোস্ট প্ল্যান্টের জনসংখ্যায় অধ্যয়ন করা হয় এবং এটি তাদের পোকামাকড় পর্যন্ত ছড়িয়ে দেয়।
"অ্যান্টিবায়োসিস প্রতিরোধের পোকামাকড়ের জীববিজ্ঞানকে প্রভাবিত করে তাই পোকার প্রাচুর্যের পরিমাণের তুলনায় কীটপতঙ্গের পরিমাণ এবং পরবর্তী ক্ষয়ক্ষতি হ্রাস পাবে। যদি পোকা সংবেদনশীল ফসলের বিভিন্ন প্রকারে হত, তবে অ্যান্টিবায়োসিস প্রতিরোধের ফলে প্রায়শই মৃত্যুর হার বা দীর্ঘায়ুতা হ্রাস পেত এবং পোকার পুনরুত্পাদন ঘটত।
আয়শে সুলতান (চতুর্থ মুরাদের স্ত্রী)

আয়শে সুলতান ( অটোমান তুর্কি: عایشه سلطان‎; c. ১৬৮০) সুলতানের চতুর্থ মুরাদের স্ত্রী ছিলেন।তিনি তাঁর একমাত্র হাসেকি সুলতান এবং কায়া সুলতানের মা।
তাঁর আসল নাম বংশপরিচয় জানা যায় নি।১৬২৮ এর শেষের দিকে তিনি হেরেমের ইপস্হিত হন।খুব শিঘ্রই তিনি সুলতানের প্রিয় হয়ে ওঠেন।তিনি চতুর্থ মুরাদের ১৭ বছরের শাসনামলের অধিকাংশ সময়জুড়ে একমাত্র হাসেকি ছিলেন।এবং শাসনামলের শেষ পর্যায়ে দ্বিতীয় হাসেকির আবির্ভাব ঘটে।
১৬৩৩ সালে আয়শে প্রতিদিন ২০০০ এস্পার ভাতা গ্রহণ করতেন।এটা মুরাদের শাসনকালে সাধারণ ভাতা বৃদ্ধির সঙ্গে জড়িত। মুরাদের পুরো শাসনযুড়ে তিনি এই ভাতা গ্রহণ করতেন।এই ভাতা নিয়েই তিনি অগ্রগতি শুরু করেন।কিছুদিন পর মুরাদের দ্বিতীয় হাসেকি হেরেমে উপস্থিত হন।
মুরাদের দ্বিতীয় হাসেকির উপস্থিতির পূর্ব পর্যন্ত আয়শে চতুর্থ মুরাদের একমাত্র হাসেকি ছিলেন।নতুন হাসেকির আগমনের কিছুদিন পর থেকে দৈনিক ২৫৭১ এস্পার ভাতা গ্রহণ করতেন।তবে এর সাত মাস পর তাঁর ভাতা কমিয়ে দৈনিক ২০০ এস্পারে আনা হয়। চতুর্থ মুরাদের মৃত্যুর পর নিয়ম অনুযায়ী আয়শে তোপকাপি প্রাসাদ ত্যাগ করেন।আয়শে সর্বশেষ ভাতা গ্রহণ করেছিলেন ১৬৭৯/১৬৮০ সালে।এবং ধারণা করা হয় এই সময়ের আশেপাশেই তাঁর মৃত্যু হয়।
বিখ্যাত তুর্কি টিভি সিরিজ -এ আয়শে সুলতানকে চিত্রিত করেছেন বিখ্যাত অভিনেত্রী লেয়লা ফেরায়ে।
মানসিক আঘাতগ্রস্থ পুনর্বাসন কেন্দ্র বাংলাদেশ

মানসিক আঘাতগ্রস্থ পুনর্বাসন কেন্দ্র বাংলাদেশ ( ) একটি বাংলাদেশী বেসরকারি সংস্থা যা মানসিক আঘাতপ্রাপ্তদের পুনর্বাসনের ক্ষেত্রে কাজ করে। এটি ১৯৯২ সালে প্রতিষ্ঠিত হয়েছিল। বিআরসিটি বিদেশী চিকিৎসা বিশেষজ্ঞদের সহযোগিতায় ১৯৯২ সালের ২৫ ফেব্রুয়ারি মানসিকভাবে ক্ষতিগ্রস্থদের চিকিৎসা, আইনী সহায়তা এবং পুনর্বাসনের উদ্দেশ্য নিয়ে যাত্রা শুরু করেছিল।
মানবাধিকারকর্মী এবং নবম সংসদ সদস্য (এমপি) আকরাম এইচ. চৌধুরী বিআরসিটি-র প্রতিষ্ঠাতা সাধারণ সম্পাদক ছিলেন। তিনি ঢাকার "বাংলাদেশ ইনস্টিটিউট অব হিউম্যান রাইটস (বিআইএইচআর)" এর সেক্রেটারি জেনারেল ছিলেন।
বিআরসিটির ক্রিয়াকলাপের দুটি প্রধান ক্ষেত্র রয়েছে - নিরাময়মূলক এবং প্রতিরোধমূলক।। বিশেষজ্ঞদের তত্ত্বাবধানে সমাজে পুনর্বাসনের জন্য এবং শারীরিক ও মানসিক কাঠামোর উন্নতি করতে নির্যাতন থেকে বেঁচে যাওয়া ব্যক্তিদের জন্য বিআরসিটি এককভাবে ঢাকায় একটি অত্যন্ত যুগোপযোগী চিকিৎসা পরিচালনা করছে। মেডিকেয়ার ছাড়াও, ফিজিওথেরাপি এবং সাইকোথেরাপি, আইনী সহায়তা সহ নির্যাতন থেকে বেঁচে যাওয়াদের শারীরিক পুনর্বাসন এবং আর্থিক পুনর্বাসনের ব্যবস্থা করে সংস্থাটি।
স্থানীয় ডাক্তার, আইনজীবী, সাংবাদিক, শিক্ষক এবং সমাজকর্মীদের সমন্বয়ে বিভিন্ন জেলা পর্যায়ে গঠিত প্রতিরোধমূলক অংশে বিআরসিটি একটি নির্যাতনবিরোধী টাস্কফোর্স(টিএফটি) নামে একটি অনন্য কর্মসূচি শুরু করে। যারা নির্যাতনের বিরুদ্ধে সুরক্ষার জন্য উদ্যোগ নেবে । টিএফটি সদস্যরা স্থানীয়ভাবে নির্যাতনের শিকার ব্যক্তিদের চিকিৎসা সহজতর করবেন, নির্যাতন ও মানবাধিকার লঙ্ঘন সম্পর্কে সাধারণ সচেতনতার জন্য সেমিনার, ধর্মীয় প্রার্থনা ও আলোচনা সভার আয়োজন করবেন এবং নির্যাতনের যে কোনও ঘটনা বন্ধ করতে প্রয়োজনীয় উদ্যোগ নেবেন।
নিরাময়মূলক ক্রিয়াকলাপের অধীনে বিআরসিটি আন্তরিকভাবে উপলব্ধ সংস্থানগুলির সাথে প্রায় সমস্ত সমস্যার সমাধান করে। বিআরসিটির চিকিৎসা কেন্দ্র নির্যাতনের শিকার ব্যক্তিদের চিকিৎসার সাথে সম্পর্কিত এবং সমন্বিত পুনর্বাসন অভিগমন (আইআরএ) হিসাবে পরিচিত একটি প্রক্রিয়ার মাধ্যমে পরিসেবা সরবরাহ করে। এটি একটি বহু-বিভাগীয় পন্থা, যাতে শারীরিক, মানসিক পাশাপাশি অর্থনৈতিক পুনর্বাসনের ব্যবস্থাও অন্তর্ভুক্ত। শুরু থেকেই বিআরসিটি ঢাকা ভিত্তিক "চিকিৎসা কেন্দ্রটি" পরিচালনা করছে যা ক্ষতিগ্রস্থদের বহিবিভাগের পরিসেবা প্রদান করে। বিআরসিটি তখনই কোনও ব্যক্তিকে নির্যাতন থেকে বেঁচে যাওয়া হিসাবে বিবেচনা করে যখন কেবল বাংলাদেশের আইন প্রয়োগকারী সংস্থাগুলি এবং সুরক্ষা বাহিনীর সদস্যরা দ্বারা নির্যাতন করা হয়। নির্যাতন থেকে বেঁচে যাওয়া বেশিরভাগ লোকেরা মানসিক, অর্থনৈতিক এবং আইনী সহায়তা পেতে তীব্র শারীরিক জটিলতায় কেন্দ্রটি পরিদর্শন করেন।
বিআরসিটি ২০০৬ সালের ৩০ মার্চ আনুষ্ঠানিকভাবে শূন্য ব্যথা আন্দোলন শুরু করে। মৌলিক ফিজিওথেরাপিউটিক নীতিগুলি এবং জনগণের মধ্যে সচেতনতা রোধ করার জন্য এটি একটি বিপ্লবী সামাজিক আন্দোলন।।শূন্য ব্যথা আন্দোলনের সাথে, আইপিআরআর ( ইনস্টিটিউট অফ ফিজিওথেরাপি রিহ্যাবিলিটেশন অ্যান্ড রিসার্চ ) এর সাথে একত্রে বিআরসিটি ফিজিওথেরাপিকে সাধারণ মানুষের ব্যথা এবং যন্ত্রণা হ্রাস করার মূল সরঞ্জাম হিসাবে ব্যবহার করবে, বিশেষত যারা দৈনিক শারীরিক শ্রমে জড়িত যেখানে দীর্ঘস্থায়ী ব্যথা দেখা দেয়।
ভুটান–যুক্তরাষ্ট্র সম্পর্ক

ভুটানের হিমালয় রাজ্য এবং মার্কিন যুক্তরাষ্ট্র দ্বিপাক্ষিক সম্পর্ক ভাগ করে নিয়েছে। ভুটান জাতিসংঘে স্থায়ী মিশনের মাধ্যমে যুক্তরাষ্ট্রে প্রতিনিধিত্ব করছে।
উভয় দেশ কূটনৈতিক মিশনগুলি ভাগ করে না নিলেও, দুটি দেশের মধ্যে মূল্যবোধের ভাগাভাগির কারণে দুদেশের সম্পর্ককে "বন্ধুত্বপূর্ণ এবং ঘনিষ্ঠ" হিসাবে পর্যালোচনা করা হয়। ভারত ও আমেরিকার মধ্যে ক্রমবর্ধমান জোটও মার্কিন-ভুটান দ্বিপাক্ষিক সম্পর্কের উন্নতি করতে সহায়তা করেছে।
মার্কিন যুক্তরাষ্ট্র নেপালি বংশোদ্ভূত ১০৭,০০০ জন ভুটান শরণার্থীদের মধ্যে ৬০,০০০ কে পুনর্বাসনের প্রস্তাব দিয়েছে। যারা বর্তমানে দক্ষিণ-পূর্ব নেপালের জাতিসংঘের সাতটি শরণার্থী শিবিরে বসবাস করছে।
ম্যাটল্যান্ড ওয়ার্ড

ম্যাটল্যান্ড ওয়ার্ড (জন্ম: অ্যাশলে ম্যাটল্যান্ড ওয়েলকোস; ৩রা ফেব্রুয়ারি, ১৯৭৭) একজন মার্কিন পর্নোগ্রাফিক অভিনেত্রী, মডেল এবং প্রাক্তন টেলিভিশন অভিনেত্রী। তিনি সিটকমের "বয় মিটস ওয়ার্ল্ড" -এ রাচেল ম্যাকগুইয়ের চরিত্রে এবং সোপ অপেরার "দ্য বোল্ড অ্যান্ড দ্য বিউটিফুল -"এ জেসিকা ফরেস্টার চরিত্রে অভিনয় করেছেন। ২০১৯ সালে, তিনি মূলধারার অভিনয় ছেড়ে পর্নোগ্রাফিক চলচ্চিত্রে অভিনয় শুরু করেন। 
ওয়ার্ড ২১ অক্টোবর ২০০৬-এ আবাসন এজেন্ট টেরি বাক্সটারকে বিয়ে করেছিলেন। এই দম্পতির প্রথম সাক্ষাৎ সেটেই হয়েছিল এবং সে তাদের সম্পর্কের সাফল্যের জন্য তাদের বন্ধুত্ব এবং হাস্যরসকে কৃতিত্ব দেন। 
বিয়ের পরে, বাক্সটার এবং ওয়ার্ড নিউইয়র্কে চলে যান, যেখানে তারা এখনও বাস করছেন। তারা সেখানে থাকাকালীন ওয়ার্ড নিউইয়র্ক বিশ্ববিদ্যালয়ে লেখালেখি এবং চিত্রনাট্য নিয়ে পড়াশোনা করেছিলেন। 
তিনি পর্নোগ্রাফিতে সেরা অভিনয়শিল্পীর পুরস্কার পেয়েছেন এভিএন,XBIZ,XRCO থেকে।
আরামীয় ভাষায় মূল নতুন নিয়ম তত্ত্ব

এই তত্ত্ব অনুযায়ী বিশ্বাস করা হয় যে, খ্রিষ্টানদের নতুন নিয়ম মূলত আরামাইক ভাষায় রচিত হয়েছিল।
ভাইকিংস (২য় মৌসুম)

মাইকেল হার্স্টের রচিত ও নির্মিত ঐতিহাসিক নাট্যধর্মী টেলিভিশন ধারাবাহিক "ভাইকিংস"-এর দ্বিতীয় মৌসুম কানাডায় হিস্ট্রি চ্যানেলে ২০১৪ সালের ২৭শে ফেব্রুয়ারি থেকে প্রচার শুরু হয় এবং ২০১৪ সালের ১লা মে দশ পর্বের মৌসুমটি সমাপ্ত হয়। এই মৌসুমে প্রখ্যাত কিংবদন্তি নর্স বীর ও ভাইকিং র‍্যাগনার লদব্রোকের সংগ্রাম এবং আর্ল থেকে রাজা হয়ে ওঠার ঘটনাবলি দেখানো হয়েছে। ভাইকিংরা পুনরায় ইংল্যান্ডে লুট করতে যায় এবং তাদের সেখানে বসতি গড়ার জন্য জমি প্রদানের প্রস্তাব দেওয়া হয়।
<onlyinclude></onlyinclude>
২০২২ ফিফা বিশ্বকাপ বাছাইপর্ব (এএফসি)

২০২২ ফিফা বিশ্বকাপ বাছাইপর্বের এশীয় অঞ্চলের খেলাসমূহ কাতারে অনুষ্ঠিতব্য ২০২২ ফিফা বিশ্বকাপের বাছাই এর অংশ হিসাবে কাজ করে। এশিয়ান ফুটবল কনফেডারেশনের (এএফসি) সদস্য জাতীয় দলসমূহ এত অংশ নিচ্ছে।
মেগালিয়াম

মেগালিয়াম () একটি সংকর ধাতু। এই সংকর ধাতুতে শতকরা ৬০ ভাগ কোবাল্ট, ২০ ভাগ ক্রোমিয়াম, ৫ ভাগ মলিবডেনাম এবং খুব অল্প পরিমাণে অন্যান্য ধাতু থাকে। এই সংকর ধাতুটি হালকা ওজনের হয়। এর ক্ষয় প্রতিরোধ ক্ষমতা আছে। এই সংকর ধাতুটি নিকেল মুক্ত, হালকা ওজনের ও ক্ষয় প্রতিরোধ ক্ষমতা থাকায় এটি দন্তচিকিৎসায় ব্যবহৃত হয়। ১৯৫১ সালে অ্যাটেনবরো দন্ত পরীক্ষাগারের জন্য জন লিওনার্ড অ্যাটেনবারো এই সংকর ধাতুটি উদ্ভাবন করেছিলেন।
গাম্বিয়া জাতীয় ফুটবল দল

গাম্বিয়া জাতীয় ফুটবল দল () হচ্ছে আন্তর্জাতিক ফুটবলে গাম্বিয়ার প্রতিনিধিত্বকারী পুরুষদের জাতীয় দল, যার সকল কার্যক্রম গাম্বিয়ার ফুটবলের সর্বোচ্চ নিয়ন্ত্রক সংস্থা গাম্বিয়া ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৮ সাল হতে ফুটবলের সর্বোচ্চ সংস্থা ফিফার এবং ১৯৬৬ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৩ সালের ৯ই ফেব্রুয়ারি তারিখে, গাম্বিয়া প্রথমবারের মতো আন্তর্জাতিক খেলায় অংশগ্রহণ করেছে; গাম্বিয়ায় অনুষ্ঠিত উক্ত ম্যাচে গাম্বিয়া সিয়েরা লিওনকে ২–১ গোলের ব্যবধানে পরাজিত করেছে।
৪০,০০০ ধারণক্ষমতাবিশিষ্ট বাকাও স্বাধীনতা স্টেডিয়ামে "বিচ্ছু" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গাম্বিয়ার বৃহত্তম শহর সেরেকুন্দায় অবস্থিত। বর্তমানে এই দলের ম্যানেজারের দায়িত্ব পালন করছেন টম সাইনফাইট এবং অধিনায়কের দায়িত্ব পালন করছেন রক্ষণভাগের খেলোয়াড় পা মোদু জাগনে।
গাম্বিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও গাম্বিয়া এপর্যন্ত একবারও অংশগ্রহণ করতে সক্ষম হয়নি।
এবু সিল্লাহ, পা মোদু জাগনে, এব্রিমা সোহনা, আসান সিসে এবং মোমোদু সিসের মতো খেলোয়াড়গণ গাম্বিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৯ সালের জুন মাসে প্রকাশিত র‌্যাঙ্কিংয়ে গাম্বিয়া তাদের ইতিহাসে সর্বোচ্চ অবস্থান (৬৫তম) অর্জন করে এবং ২০১৭ সালের মার্চ মাসে প্রকাশিত র‌্যাঙ্কিংয়ে তারা ১৭৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গাম্বিয়ার সর্বোচ্চ অবস্থান হচ্ছে ৯৩তম (যা তারা ১৯৮৪ সালে অর্জন করেছিল) এবং সর্বনিম্ন অবস্থান হচ্ছে ১৪৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
নার্সিটি মিডিয়া

নার্সিটি মিডিয়া ইনকর্পোরেটেড হলো একটি কানাডিয়ান অনলাইন মিডিয়া সংস্থা যা নারসিটি এবং এমটিএল ব্লগের মালিক এবং সেগুলো পরিচালনা করে। সংস্থাটি ২০১৫ সালে প্রতিষ্ঠিত হয়েছিল, এবং মন্ট্রিয়ল, কুইবেকের অফিসগুলির সাথে টরন্টো, অন্টারিওতে অবস্থিত। সংস্থাটি কানাডা এবং মার্কিন যুক্তরাষ্ট্রে সহস্রাব্দের জন্য কন্টেন্ট তৈরিতে মনোনিবেশ করে।
২০১৩ সালে, সংস্থাটি এমটিএল ব্লগ ইনকর্পোরেটেড হিসাবে তৈরি করা হয়েছিল এবং মন্ট্রিয়ায় সহস্রাব্দের জন্য সামগ্রী তৈরিতে মনোনিবেশ করা হয়।
২০১৪ সালে, সংস্থাটি কেবলমাত্র বিজ্ঞাপন প্রদর্শন করার চেয়ে তার ক্লায়েন্টদের স্পনসর করা সামগ্রী সরবরাহ করা শুরু করে। এর ফলে কিছু ব্যবহারকারী স্পনসর হিসাবে চিহ্নিত লেবেলযুক্ত সম্পাদকীয়গুলি নির্দেশ করে কিছু বিতর্ক সৃষ্টি করেছিল ২০১৫ সালে, এমটিএল ব্লগ ইনকর্পোরেটেড এর নাম পরিবর্তন করে নার্সিটি মিডিয়া ইনকর্পোরেটেড রাখা হয়েছে এবং উভয় ব্র্যান্ডকে সরবরাহ করার জন্য এজেন্সি বিভাগ তৈরি করা হয়। 
২০১৬ সালে, সংস্থাটি ভ্যানকুভার এবং কানাডার বাকী অংশে প্রসারিত হয়ে। শার্লট কার্ডিন এবং কার্ডিনাল অফিশালের মতো কানাডিয়ান সেলিব্রিটিদের সমন্বিত একটি ভিডিও সিরিজ প্রকাশ করা শুরু করার জন্য অক্টোবর ২০১৬ তে টেলিফিল্ম কানাডার নামক কম্পানির সাথে অংশীদারত্বও করেছিল।
২৯১৬ সালে, সংস্থাটি তার সমস্ত ওয়েবসাইটে একটি "অ্যান্টি-অ্যাড ব্লকিং" বৈশিষ্ট্য চালু করে, যার ফলে ব্যবহারকারীদের হয় ওয়েবসাইটটিকে হোয়াইটলিস্ট করে অথবা ফেসবুকের মাধ্যমে লগইন করতে ব্যবহার করতে ধ্য করে। 
পূর্বে ওয়ার্ডপ্রেস কন্টেন্ট ম্যানেজমেন্ট সফটওয়্যার (সিএমএস) দ্বারা পরিচালিত ছিলো, কিন্তু নিরসিটি মিডিয়া লিলিয়াম সিএমএস (Lilium CMS) নামে একটি সিএমএস তৈরি করে এবং দেখভালো করে। সফটওয়্যারটি গিটহাবের ওপেনসোর্স হিসেবে হোস্ট করা হত। কিন্তু ২০২০ এ আগস্ট এর পরে, সোর্সকোডটি আর উপলভ্য নয়।
এমটিএল ব্লগ

এমটিএল ব্লগ একটি মন্ট্রিল ভিত্তিক স্থানীয় নিউজ ব্লগ যা চার্লস ল্যাপোয়েন্ট এবং জোশুয়া ম্যাক্রে দ্বারা প্রতিষ্ঠিত এবং নার্সিটি মিডিয়া দ্বারা মালিকানাধীন। এটি ২০১২ সালে স্থানীয় এবং আন্তর্জাতিক সংস্করণ উভয় ভাবেই প্রতিষ্ঠিত হয়। সাইটটিতে স্থানীয় ও কানাডার সংবাদ, সেরা তালিকা, উস্কানিমূলক নিবন্ধ এবং ব্লগ প্রকাশ করে থাকে।
এমটিএল ব্লগ প্রাথমিকভাবে মন্ট্রিলে চাক লাপয়েন্ট এবং জোশুয়া ম্যাক্রে দ্বারা ২০১২ সালে চালু করা হয় নৈশ ফটোগ্রাফি এবং নৈশ পার্টির উপর দৃষ্টি রেখে । 
২০১৩ সালে, ওয়েবসাইটটি এমটিএল ব্লগ ইনকর্পোরেটেড এর সাথে অন্তর্ভুক্ত হয়েছিল এবং স্থানীয় তালিকাভুক্ত শৈলীতে আরও কিছু বিষয়বস্তু তৈরি করা শুরু করেছিল এবং আরও কিছু জেনেরিক ছিল। এই সময়ে সংস্থায় অবদান রাখার মূল পরিচালনাকারী অংশীদাররা হলেন মাইকেল ডি'আলমন্ত (প্রধান লেখক), নাটালি সলোমন এবং কুইনি-মেরি নোশি (সৃজনশীল নেতৃত্ব)। এমটিএল ব্লগের প্রথম অফিস সেন্ট লরেন্ট বুলেভার্ডের কিউসি মন্ট্রিয়ালে ছিল।
২০১৪ এবং ২০১৬ সালে, আরও উত্তেজক কন্টেন্ট তৈরি করে এবং স্থানীয় তালিকাগুলিতে ফোকাস করে ব্লগটির জনপ্রিয়তা প্রসার লাভ করেছে। 
২০১৩ থেকে ২০১৪ সালের মধ্যে, ব্লগটি জনসাধারণের মধ্যে নেতিবাচক দৃষ্টি আকর্ষণ করেছিল কারণ ""তাদের প্রতিবেদনে মৌলিক তথ্যগুলি ভুল হওয়া থেকে তাদেন বিষয়বস্তু চুরি করা, শুরু করে সংবেদনশীল ব্যাপার প্রকাশ করা পর্যন্ত সবকিছুই"" অভিযোগ করা হয়েছিল "।" এমটিএল ব্লগ বিষয়বস্তুর বিনিময়ে অর্থ গ্রহণের জন্য উল্লেখযোগ্যভাবে সমালোচিত হয়েছিল। ফলস্বরূপ, সামাজিক যোগাযোগমাধ্যমে #stopmtlblog আন্দোলনের পাশাপাশি বেশ কয়েকটি মক ওয়েবসাইট প্রকাশিত হয়েছিল। বেশিরভাগ স্পুফ ওয়েবসাইটগুলি ট্রেডমার্ক এবং কপিরাইট লঙ্ঘনের কারণ বন্ধ করা হয়েছিলো।
২০১৫ সালে লেখক ইরিনা টি সম্পর্ক এবং ডেটিং সম্পর্কে একাধিক উস্কানিমূলক নিবন্ধ লিখেছিলেন। এমটিএল ব্লগে তাঁর লেখার অবস্থান থেকে তাকে বরখাস্ত করার দাবিতে আবেদন পত্র এবং একটি খোলা চিঠি প্রেরণ করা হয়েছিলো
পাটনা জংশন রেলওয়ে স্টেশন

পাটনা জংশন (স্টেশন কোড পিএনবিই) ভারতের বিহার রাজ্যের রাজধানী পাটনা শহরের একটি প্রধান রেলওয়ে স্টেশন, যা শহরের কেন্দ্রস্থলে অবস্থিত, এটি পাটনার রেল পরিষেবা প্রদানকারী প্রধান রেলওয়ে স্টেশন। এটি ভারতীয় রেলের পূর্ব মধ্য রেলওয়ে জোনের দানাপুর বিভাগের অন্তর্গত। পাটনা জংশন দেশের অন্যতম ব্যস্ততম রেলওয়ে স্টেশন।
এই রেলওয়ে স্টেশনটি ভারতের বেশিরভাগ প্রধান শহরের সাথে রেলওয়ে নেটওয়ার্কের দ্বারা সংযুক্ত। পাটনা স্টেশনটি ভারতের অন্যতম ব্যস্ততম রেল রুট দিল্লি ও কলকাতাকে সংযোগকারী রেলপথের মধ্যে অবস্থিত। পাটনা থেকে ধারাবাহিক ভাবে দিল্লি ও কলকাতা পর্যন্ত ট্রেন চলাচল করে। পাটনা জংশন দৈনিক যাত্রী ও এক্সপ্রেস ট্রেন পরিষেবাগুলির মাধ্যমে আরা, গয়া, জেহানাবাদ, বিহার শরিফ, রাজগীর, ইসলামপুরের সাথে সংযুক্ত।
পাটনা জংশন রেলওয়ে স্টেশনটি ১৮৬২ সালে ব্রিটিশ ভারতের বাংলার পাটনা জেলা ও বিভাগের সদর দফতর বঙ্কিপুর (বঙ্কিপুর) শহরে বঙ্কিপুর জংশন হিসাবে চালু হয। পাটনার মধ্য দিয়ে রেলপথ নির্মাণের কাজ ১৮৫৫ সালে শুরু হয় এবং ১৮৬২ সালে এটি সম্পন্ন ও চালু হয়। এর আগে কাঁচামাল ও তৈরি পণ্য পরিবহনের কাজ গঙ্গা নদীর মাধ্যমে করা হত। দুটি শাখা লাইন রয়েছে, যার মধ্যে পশ্চিম জোনে একটি শাখা রেলপথটি পাটনা জংশন রেল স্টেশনকে দিঘা ঘাটের সাথে সংযুক্ত করে এবং অন্যটি পূর্ব জোনে পাটনা সিটি রেল স্টেশনকে পাটনা ঘাটের সাথে সংযুক্ত করে।
মনিকা মেহেম

মনিকা মেহেম একজন অস্ট্রেলীয় প্রাক্তন পর্নোগ্রাফিক অভিনেত্রী, স্ট্রিপার এবং গায়িকা।
মেহেমের জন্ম অস্ট্রেলিয়ার কুইন্সল্যান্ডের ব্রিসবেনে এবং তিনি অর্ধেক অস্ট্রেলীয় এবং অর্ধেক ওয়েলশ। তিনি কেনমোর স্টেট উচ্চ বিদ্যালয়ে পড়তেন, তবে বহিষ্কৃত হয়েছিলেন। পর্ন শিল্পে কাজ করার আগে তিনি সিডনির আর্থিক বাজার এবং ভাবী বাণিজ্য নিয়ে কাজ করেছিলেন। তারপরে তিনি লন্ডনে চলে এসে আন্তর্জাতিক পেট্রোলিয়াম এক্সচেঞ্জে দালালীর কাজও করেছেন।
টোটেনহাম কোর্ট রোডের স্পিয়ার্মিন্ট রাইনোর নৃত্যশিল্পী হিসাবে মেহেম তার প্রাপ্তবয়স্ক বিনোদন শিল্পের ক্যারিয়ার শুরু করেছিলেন। ২০০০ সালের ডিসেম্বরে, মেহেম পর্নোগ্রাফিক চলচ্চিত্রে অভিনয় করার জন্য মার্কিন যুক্তরাষ্ট্রে চলে আসেন। "রিয়েল সেক্স ম্যাগাজিন ৩৮"-এ লি স্টোনের সাথে তাঁর প্রথম দৃশ্য ছিল। ২০০২ সালে তিনি বর্ষসেরা স্টারলেট হিসাবে এক্সআরসিও পুরস্কার জিতেন। এবং বর্ষসেরা ভিক্সেন হিসাবে এফওএক্সই পুরস্কার জিতেন। 
২০১০ এর আগস্টে, তিনি ঘোষণা করেছিলেন যে, ৪০০টিরও বেশি চলচ্চিত্রে অভিনয়ের পর তিনি পর্নোগ্রাফিক অভিনয় থেকে অবসর নিয়েছেন এবং তিনি সিডনির এক পশুচিকিৎসকের বাগদত্তা।